


VILNIAUS RAJONO SAVIVALDYBĖS ADMINISTRACIJA
TECHNINIŲ EISMO REGULIAVIMO PRIEMONIŲ ĮRENGIMO VILNIAUS RAJONO SAVIVALDYBĖS TERITORIJOJE KOMISIJOS

POSĖDŽIO PROTOKOLAS Nr. 8/2026

2026 m. birželio 17 d.

[bookmark: _Hlk151447839]IŠVAŽIUOJAMASIS
Dalyvavo:
Pirmininkas:	Jurijus Jelinskis, Vilniaus rajono savivaldybės administracijos 
Susisiekimo skyriaus vedėjas.
Pirmininko pavaduotojas:	Romuald Dadelo, Vilniaus rajono savivaldybės administracijos Susisiekimo skyriaus vyr. specialistas.
Sekretorė:	Ana Borovik, Vilniaus rajono savivaldybės administracijos 
Susisiekimo skyriaus vyresn. specialistė.
Akvilė Savickaitė, Vilniaus rajono savivaldybės administracijos Susisiekimo skyriaus vyr. specialistė.
Nariai:	Matas Duoblys, Vilniaus rajono savivaldybės administracijos 
Susisiekimo skyriaus vyr. specialistas.
Vilniaus rajono savivaldybės administracijos atitinkamos seniūnijos seniūnas. 

[bookmark: _Hlk144827568][bookmark: _Hlk126305136][bookmark: _Hlk83114930]Šis Vilniaus rajono savivaldybės (toliau – Savivaldybė) administracijos techninių eismo reguliavimo priemonių įrengimo reglamentas (toliau – Reglamentas) nustato techninių eismo reguliavimo priemonių (toliau – Priemonės) įrengimo, pakeitimo, demontavimo ar derinimo komisijos (toliau – Komisija) veiklos tvarką. Komisija priima sprendimą dėl Priemonių įrengimo, pakeitimo, demontavimo ir derinimo vietinės reikšmės keliuose ir gatvėse, kurie yra įtraukti į Savivaldybės vietinės reikšmės kelių ir gatvių sąrašą, patvirtintą Savivaldybės tarybos sprendimu (toliau – Viešieji keliai) ir dėl Priemonių derinimo vietinės reikšmės vidaus keliuose ir gatvėse, kurie nėra įtraukti į Savivaldybės vietinės reikšmės kelių ir gatvių sąrašą, patvirtintą Savivaldybės tarybos sprendimu (toliau – Vidaus keliai). Savivaldybės administracijos Priemonių įrengimo tvarkos aprašas (toliau – Aprašas) nustato įrengimo, pakeitimo, demontavimo ar derinimo tvarką Viešųjų keliu ir Vidaus keliu. Komisija sprendimus priima vadovaujasi Lietuvos Respublikos Konstitucija, įstatymais, kitais Lietuvos Respublikos Seimo priimtais teisės aktais, Respublikos Prezidento dekretais, Lietuvos Respublikos Vyriausybės nutarimais, Lietuvos Respublikos Ministro Pirmininko potvarkiais, Lietuvos Respublikos tarptautinėmis sutartimis, Lietuvos Respublikos kelių įstatymu, Lietuvos Respublikos vietos savivaldos įstatymu, Lietuvos Respublikos saugaus eismo automobilių keliais įstatymu, Lietuvos Respublikos viešojo administravimo įstatymu, Lietuvos Respublikos Vyriausybės 2002-12-11 nutarimu Nr. 1950 patvirtintomis Kelių eismo taisyklėmis (toliau – KET), 2007-08-22 Lietuvos Respublikos Vyriausybės nutarimu 
Nr. 875 patvirtintomis Asmenų prašymų ir skundų nagrinėjimo viešojo administravimo subjektuose taisyklėmis, 2024-05-24 Vilniaus rajono savivaldybės tarybos sprendimu Nr. T3-172 patvirtintomis Vilniaus rajono savivaldybės tvarkymo ir švaros taisyklėmis, Transporto  kompetencijų agentūros“ „Dėl inžinerinių eismo saugumo priemonių įgyvendinimo rekomendacijų patvirtinimo“ 2024 m. lapkričio 22 d. Nr. 2-147, Lietuvos Respublikos aplinkos ministro įsakymu Nr. D1-933 patvirtintu statybos techninio reglamento STR 2.06.04:2014 „Gatvės ir vietinės reikšmės keliai. Bendrieji reikalavimai“ nuostatomis 2012-01-31 Lietuvos Respublikos susisiekimo ministro įsakymu Nr. 3-83 patvirtintomis Kelio ženklų įrengimo ir vertikaliojo ženklinimo taisyklėmis, 2012-01-31 Lietuvos Respublikos susisiekimo ministro įsakymu Nr. 3-82 patvirtintomis Kelių horizontaliojo ženklinimo taisyklėmis, 2020-08-28 Lietuvos Respublikos susisiekimo ministro įsakymu Nr. 3-487 patvirtintomis Pėsčiųjų perėjimo per kelius ir gatves organizavimo taisyklėmis, 2011-12-02 Lietuvos Respublikos aplinkos ministro įsakymu 
Nr. D1-933 patvirtintu statybos techninio reglamento STR 2.06.04:2014 „Gatvės ir vietinės reikšmės keliai. Bendrieji reikalavimai“ nuostatomis, kitais galiojančiais teisės aktais ir šiuo Reglamentu. Pasikeitus teisės aktų redakcijai ir nesant nuostatų dėl pereinamojo laikotarpio, vadovaujamasi prašymo pateikimo metu galiojusia redakcija. 

POSĖDŽIO DARBOTVARKĖ: 

1. PRAŠYMAS: 2026 m. gegužės 4 d. D. V. prašymas Nr. G-23806 dėl greitį mažinančio kalnelio įrengimo Vilniaus r. sav., Marijampolio sen., Akmeniškių k., gatvėje tarp Sodininkų g. ir Ragelio 1-osios g. (Nr. VL3387).

NUTARTA: Komisija, išnagrinėjusi pakartotinį prašymą, nutarė pritarti greitį mažinančio kalnelio (trapecinės formos) įrengimui Vilniaus r. sav., Marijampolio seniūnijoje, Akmeniškių k., gatvės atkarpoje tarp Sodininkų g. ir Ragelio 1-osios g. (Nr. VL3387), pagal techninių eismo reguliavimo priemonių schemą Nr. 2026‑06‑17/1.
Už techninių eismo reguliavimo priemonių įrengimą atsakinga Vilniaus rajono savivaldybės administracijos Marijampolio seniūnija.


2. PRAŠYMAS: 2026 m. el. paštu gautas raštas dėl kelio ženklo Nr. 329 „Ribotas 
greitis“ – 30 km/h įrengimo Vilniaus r. sav., Avižienių sen., Klevinės k., Girių g.

NUTARTA: Komisija informuoja, kad išvažiuojamojo posėdžio metu nuvykus į vietą nustatyta, jog įvažiavime į Lapų g. yra įrengtas kelio ženklas Nr. 542 „Ribota greičio zona“ 
(30 km/h), kuris galioja visai teritorijai, taip pat ir Girių g.


3. PRAŠYMAS: 2026 m. gegužės 15 d. L. R. prašymas Nr. G-26309 dėl greitį mažinančio kalnelio įrengimo Vilniaus r. sav., Nemenčinės sen., Raudondvario k., 
Gamyklos g. (Nr. VL7658).

NUTARTA: Komisija nutarė pritarti greitį mažinančio kalnelio (trapecinės formos) įrengimui Vilniaus r. sav., Nemenčinės sen., Raudondvario k., Gamyklos g. (Nr. VL7658), pagal techninių eismo reguliavimo priemonių schemą Nr. 2026-06-17/2.
Už techninių eismo reguliavimo priemonių įrengimą atsakinga Vilniaus rajono savivaldybės administracijos Nemenčinės seniūnija.


4. PRAŠYMAS: 2026 m. gegužės 21 d. Vilniaus rajono savivaldybės administracijos Zujūnų seniūnijos prašymas Nr. VD-14884 dėl greitį mažinančio kalnelio įrengimo 
Vilniaus r. sav., Zujūnų sen., Antežerių k., Miško g. (Nr. VL7347).

NUTARTA: Komisija nutarė nepritarti greitį mažinančio kalnelio įrengimui, kadangi nėra pateikti naujai statomo namo, adresu Vilniaus r. sav., Zujūnų sen., Antežerių k., Miško g. 3G, savininkų sutikimai. Pateikus šiuos sutikimus, prašymas bus nagrinėjamas iš naujo.


5. PRAŠYMAS: 2026 m. gegužės 21 d. K. R. prašymas Nr. G-27303 dėl kelio ženklų Nr. 333 „Stovėti draudžiama“ įrengimo Vilniaus r. sav., Nemenčinės miesto sen., Nemenčinėje, Montažinės g.

NUTARTA: Komisija nutarė nepritarti kelio ženklo Nr. 333 „Stovėti draudžiama“ įrengimui Vilniaus r. sav., Nemenčinės miesto sen., Nemenčinėje, Montažinės g., kadangi nagrinėjamas kelias (gatvė) yra viešas vietinės reikšmės kelias, skirtas visų eismo dalyvių naudojimui.
Atkreiptinas dėmesys, kad pagal Lietuvos Respublikos saugaus eismo automobilių keliais įstatymo nuostatas bei KET eismas viešuosiuose keliuose organizuojamas taip, kad būtų užtikrintas visų eismo dalyvių lygiateisiškumas ir racionalus kelio naudojimas. Atskirų eismo dalyvių interesų tenkinimas, nepagrįstai ribojant kitų asmenų galimybes naudotis keliu ar jo dalimi, negali būti laikomas pagrindu įrengti ribojančias eismo reguliavimo priemones.
Taip pat, vadovaujantis eismo organizavimo principais, kelio ženklai įrengiami tik esant objektyviam poreikiui užtikrinti eismo saugą ar reguliuoti eismo srautus, tačiau šiuo atveju tokių aplinkybių nenustatyta.


6. PRAŠYMAS: 2026 m. gegužės 21 d. I. B. prašymas Nr. G-27233 dėl kelio ženklų Nr. 329 „Ribotas greitis“ – 30 km/h įrengimo Vilniaus r. sav., Mickūnų sen., Kairėnuose, 
F. Šopeno g. (Nr. VL) ir M. K. Oginskio (Nr. VL8558).

NUTARTA: Komisija nutarė nepritarti kelio ženklų Nr. 329 „Ribotas greitis“ – 30 km/h įrengimui Vilniaus r. sav., Mickūnų sen., Kairėnuose, F. Šopeno g. (Nr. VL) ir 
M. K. Oginskio (Nr. VL8558), kadangi pagal KET 129 punktą „gyvenvietėse visoms transporto priemonėms leidžiama važiuoti ne didesniu kaip 50 km/h greičiu“. Taip pat KET 5 punktas nurodo, kad „eismo dalyviai privalo išmanyti Lietuvos Respublikos saugaus eismo automobilių keliais įstatymą, mokėti Taisykles ir jų laikytis“, o 6 punktas nurodo, jog „kiekvienas eismo dalyvis turi teisę naudotis keliais, laikydamasis Lietuvos Respublikos saugaus eismo automobilių keliais įstatymo ir kitų įstatymų, Taisyklių ir kitų teisės aktų nustatytų reikalavimų, tvarkos ir apribojimų“.


7. PRAŠYMAS: 2026 m. gegužės 25 d. Vilniaus rajono savivaldybės administracijos Marijampolio seniūnijos prašymas Nr. VD-15698 dėl kelio ženklo Nr. 203 „Duoti kelią“ įrengimo Vilniaus r. sav., Marijampolio sen., Kalvelių k., Didžiojoje g.

NUTARTA: Komisija nutarė pritarti kelio ženklo Nr. 203 „Duoti kelią“ įrengimui Vilniaus r. sav., Marijampolio sen., Kalvelių k., Didžiojoje g., pagal techninių eismo reguliavimo priemonių schemą Nr. 2026-06-17/3.
Už techninių eismo reguliavimo priemonių įrengimą atsakinga Marijampolio seniūnija.


8. PRAŠYMAS: 2026 m. gegužės 26 d. Vilniaus rajono savivaldybės administracijos Kalvelių seniūnijos prašymas Nr. VD‑15862 dėl kelio ženklo Nr. 315 „Ribota ašies apkrova“ įrengimo Vilniaus r. sav., Kalvelių sen., 	Kalvelių k., Taikos g. (Nr. VL8324).

NUTARTA: Komisija informuoja, kad kelio ženklas Nr. 315 „Ribota ašies apkrova“ turi būti įrengiamas prieš kelio ruožą, kurio faktinė laikomoji galia yra mažesnė nei 10 t transporto priemonės ašiai. Ženkle turi būti nurodoma tokia leidžiamoji ašies apkrova, kuri atitiktų faktinę kelio dangos laikomąją galią. Ženkle turi būti nurodyta tokia leidžiamoji transporto priemonių masė, kuri atitiktų tikslią statinio keliamąją galią, nustatytą specialiais apskaičiavimais, tyrimais ir bandymais.


9. PRAŠYMAS: 2026 m. gegužės 26 d. Ž. K. ir J. Š. prašymas Nr. G-28159 dėl kelio ženklų Nr. 305 „Motociklų eismas draudžiamas“ įrengimo Vilniaus r. sav., Grigaičiuose, 
Vėjų g. (Nr. VL8755).

NUTARTA: Komisija išnagrinėjusi prašymą, informuoja, kad nepritaria kelio ženklų įrengimui, kadangi nagrinėjamas kelias (gatvė) yra viešas vietinės reikšmės kelias, skirtas visų eismo dalyvių naudojimui.
Atkreiptinas dėmesys, kad pagal Lietuvos Respublikos saugaus eismo automobilių keliais įstatymo nuostatas bei KET eismas viešuosiuose keliuose organizuojamas taip, kad būtų užtikrintas visų eismo dalyvių lygiateisiškumas ir racionalus kelio naudojimas. Atskirų eismo dalyvių interesų tenkinimas, nepagrįstai ribojant kitų asmenų galimybes naudotis keliu ar jo dalimi, negali būti laikomas pagrindu įrengti ribojančias eismo reguliavimo priemones.
Informuojame, kad Savivaldybė neturi teisinių galimybių kontroliuoti Kelių eismo taisyklių pažeidimų ar taikyti administracinę atsakomybę už jų nesilaikymą. Pagal galiojančius teisės aktus Kelių eismo taisyklių laikymosi kontrolę ir pažeidimų nagrinėjimą vykdo Lietuvos policija.


10. PRAŠYMAS: 2026 m. gegužės 26 d. J. Š. prašymas Nr. G-25015 dėl greitį mažinančio kalnelio įrengimo Vilniaus r. sav., Grigaičiuose, Medelyno g.

NUTARTA: Komisija nutarė pritarti greitį mažinančio kalnelio (trapecinės formos) įrengimui Vilniaus r. sav., Grigaičiuose, Medelyno g., pagal techninių eismo reguliavimo priemonių schemą Nr. 2026-06-17/4.
Už techninių eismo reguliavimo priemonių įrengimą atsakinga Vilniaus rajono savivaldybės administracijos Šatrininkų seniūnija.


11. PRAŠYMAS: 2026 m. gegužės 27 d. Vilniaus rajono savivaldybės administracijos prašymas Nr. VD-15937 dėl kelio ženklų įrengimo Nr. 333 „Stovėti draudžiama“ Vilniaus r. sav., Skaidiškėse, ties Sodų g. 5.

NUTARTA: Komisija nutarė pritarti kelio ženklų Nr. 333 „Stovėti draudžiama“ įrengimui, pagal techninių eismo reguliavimo priemonių schemą Nr. 2026-06-17/5.
Už techninių eismo reguliavimo priemonių įrengimą atsakinga Nemėžio seniūnija.


12. PRAŠYMAS: 2026 m. gegužės 27 d. Vilniaus rajono savivaldybės administracijos Nemėžio seniūnijos prašymas Nr. VD-15870 dėl kelio ženklų Nr. 846 „Neįgalieji“ su papildomomis lentelėmis Nr. 812 „Galiojimo kryptis į dešinę“ (3 m) ir Nr. 528 „Stovėjimo vieta“ įrengimo Vilniaus r. sav., Skaidiškėse, ties Sodų g. 53.

NUTARTA: Pritarti kelio ženklų Nr. 846 „Neįgalieji“ su papildomomis lentelėmis 
Nr. 812 „Galiojimo kryptis į dešinę“ (4 m) ir Nr. 528 „Stovėjimo vieta“ įrengimui Vilniaus r. sav., Skaidiškėse, ties Sodų g. 53, pagal techninių eismo reguliavimo priemonių schemą 
Nr. 2026-06-17/6.
Už techninių eismo reguliavimo priemonių įrengimą atsakinga Nemėžio seniūnija.


13. PRAŠYMAS: 2026 m. gegužės 27 d. Vilniaus rajono savivaldybės Nemenčinės miesto seniūnijos prašymas Nr. VD-15903 dėl sferinio kelio veidrodžio įrengimo Vilniaus r. sav., Nemenčinėje, Lauko g. ir A. Mickevičiaus g. sankryžoje.

NUTARTA: Komisija nutarė pritarti sferinio kelio veidrodžio įrengimui Vilniaus r. sav., Nemenčinėje, Lauko g. ir A. Mickevičiaus g. sankryžoje, pagal techninių eismo reguliavimo priemonių schemą Nr. 2026-06-17/7.
Už techninių eismo reguliavimo priemonių įrengimą atsakinga Vilniaus rajono savivaldybės administracijos Nemenčinės miesto seniūnija.


14. PRAŠYMAS: 2026 m. gegužės 29 d. G. B. prašymas Nr. G-28730 dėl greitį mažinančio kalnelio įrengimo Vilniaus r. sav., Mickūnų sen., Paliuliškių k., Paliuliškių g.

NUTARTA: Komisija nutarė pritarti greitį mažinančio kalnelio (trapecinės formos) įrengimui Vilniaus r. sav., Mickūnų sen., Paliuliškių k., Paliuliškių g., pagal techninių eismo reguliavimo priemonių schemą Nr. 2026-06-17/8.
Už techninių eismo reguliavimo priemonių įrengimą atsakinga Vilniaus rajono savivaldybės administracijos Mickūnų seniūnija.


15. PRAŠYMAS: 2026 m. gegužės 29 d. L. N. prašymas Nr. G-28678 dėl kelio ženklų įrengimo Vilniaus r. sav., Sudervės sen., Lauriniškių k., Lauriniškių g:
· Nr. 552 „Gyvenamoji zona“;
· Nr. 105 „Vaikai“;
· Greitį mažinančių kalnelių.

NUTARTA: 2023 m. lapkričio 3 d. Vilniaus rajono savivaldybės administracijos direktoriaus įsakymu Nr. A27(1)-2068 buvo patvirtintas Techninių eismo reguliavimo priemonių įrengimo Vilniaus rajono savivaldybės teritorijoje komisijos reglamentas ir 
tvarkos aprašas (toliau – Aprašas). Teisės aktai įsigaliojo 2023 m. lapkričio 8 d., 
su teisės aktais galima susipažinti teisės aktų registro tinklalapyje: https://www.e-tar.lt/portal/lt/legalAct/598551c07d4c11eea5a28c81c82193a8.
[bookmark: _Hlk148088832]Vadovaujantis Aprašo 1 skyriaus 23 punktu „Greitį mažinantys kalneliai yra įrengiami Savivaldybės Viešuosiuose ir Vidaus keliuose su asfaltbetonio danga“. Atsižvelgiant į tai, Komisija nepritaria greitį mažinančių kalnelių įrengimui.
Komisija taip pat nepritaria kelio ženklo Nr. 105 „Vaikai“ įrengimui, kadangi šis ženklas turi būti įrengiamas prieš tuos kelių ruožus, prie kurių yra vaikų įstaigos (mokyklos, darželiai, žaidimų aikštelės ir pan.).
Komisija nutarė nepritarti kelio ženklų Nr. 552 „Gyvenamoji zona“ ir 
Nr. 553 „Gyvenamosios zonos pabaiga“ įrengimui, kadangi Aprašo 12 punkte numatyta, kad kelio ženklus Nr. 552 „Gyvenamoji zona“ ir Nr. 553 „Gyvenamosios zonos pabaiga“ galima įrengti, kai: 
12.1. tai yra gatvė; 
12.2. gatvė baigiasi aklakeliu; 
12.3. teritorija palei gatvę yra visiškai urbanizuota. 
Vertinant Jūsų nurodytą vietą nustatyta, kad teritorija palei Lauryniškių g. nėra visiškai urbanizuota, todėl nėra galimybės pritarti minėtų kelio ženklų įrengimui.
Komisija nutarė pritarti kelio ženklo Nr. 329 „Ribotas greitis“ – 30 km/h įrengimui, pagal techninių eismo reguliavimo priemonių schemą Nr. 2026-06-17/9.
Už techninių eismo reguliavimo priemonių įrengimą atsakinga Vilniaus rajono savivaldybės administracijos Sudervės seniūnija.


16. PRAŠYMAS: 2026 m. birželio 3 d. N. G. prašymas Nr. G-29424 dėl greitį mažinančio kalnelio įrengimo Vilniaus r. sav., Marijampolio sen., Akmeniškių k., gatvėje tarp Sodininkų g. ir Ragelio 1-osios g. (Nr. VL3387).

NUTARTA: Komisija, išnagrinėjusi pakartotinį prašymą bei kitų gyventojų prašymus, nutarė pritarti greitį mažinančio kalnelio (trapecinės formos) įrengimui Vilniaus r. sav., Marijampolio sen., Akmeniškių k., gatvės atkarpoje tarp Sodininkų g. ir 
Ragelio 1-osios g. (Nr. VL3387), pagal techninių eismo reguliavimo priemonių schemą 
Nr. 2026‑06‑17/1.
Už techninių eismo reguliavimo priemonių įrengimą atsakinga Vilniaus rajono savivaldybės administracijos Marijampolio seniūnija.

PAPILDOMAI SVARSTYTA

1. 2026 m. gegužės 26 d. UAB „Griana“ prašymas Nr. G-28155 dėl privažiavimo kelio projekto, skirto patekimui į vidines teritorijas Vilniaus r. sav., Dūkštų sen., Brinkiškių k. (vidaus privažiavimo kelias iki Brinkiškių g.), kuriame numatytas kelio ženklų Nr. 203 „Duoti kelią“ įrengimas.
NUTARTA: Komisija, išnagrinėjusi pateiktą projektą, neprieštarauja kelio ženklų Nr. 203 „Duoti kelią“ įrengimui pagal projektą Nr. 2026-06-17/10.
Už kelio ženklų įrengimą atsakingi projekto vystytojai.




Posėdžio pirmininkas                                                                                    Jurijus Jelinskis



Posėdžio sekretorė		                                                 Ana Borovik

